open-index/open-wikipedia-markdown huggingface dataset:
Val-d'Oise'i haldusüksuste loend

**[[Val-d'Oise]]'i departemangu haldusüksuste loend** toob ära kõik departemangu haldusüksused (alamdepartemangud, kantonid ja vallad). Lisaks on toodud ka INSEE kood. 
## Kantonid
Departemangus on kokku 21 kantonit. Vallad Argenteuil (kogupindalaga 17,22 km²) ja Cergy (kogupindalaga 11,65 km²) on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Vallad mille osad moodustavad ise kantoni jäävad andmete puudusel ilma pindala välja toomata.

## Vallad
## [[Argenteuili ringkond|Argenteuil]]
*Argenteuil-Ida kanton
*Argenteuil-Lääne kanton
*Argenteuil-Põhja kanton
*Bezons' kanton
*Cormeilles-en-Parisis' kanton
*Herblay kanton
*Sannois' kanton

## [[Pontoise'i ringkond|Pontoise]]
*Beauchampi kanton
*Beaumont-sur-Oise'i kanton
*Cergy-Lõuna kanton
*Cergy-Põhja kanton
*Eaubonne'i kanton
*Ermonti kanton
*Franconville'i kanton
*L'Hautili kanton
*L'Isle-Adami kanton
*Magny-en-Vexini kanton
*Marines'i kanton
*Pontoise'i kanton
*Saint-Leu-la-Forêt' kanton	
*Saint-Ouen-l'Aumône'i kanton
*Taverny kanton
*La Vallée-du-Sausseroni kanton (keskusega Auvers-sur-Oise)
*Vigny kanton

## [[Sarcelles'i ringkond|Sarcelles]]
*Domonti kanton
*Écoueni kanton
*Enghien-les-Bains' kanton 	
*Garges-lès-Gonesse-Ida kanton
*Garges-lès-Gonesse-Lääne kanton
*Gonesse'i kanton
*Goussainville'i kanton
*Luzarches'i kanton
*Montmorency kanton	
*Saint-Gratien' kanton
*Sarcelles-Edela kanton
*Sarcelles-Kirde kanton
*Soisy-sous-Montmorency kanton	
*Viarmes'i kanton
*Villiers-le-Beli kanton
Pekka Ervast

**Pekka Elias Ervast** (26. detsember 1875 Helsingi – 22. mai 1934 Helsingi) oli soome okultist ja teosoof.

Pekka Ervast oli pärit kultuursest ja vabameelsest rootsikeelsest perekonnast. 1893. aastal asus ta õppima Helsingi Ülikooli filosoofiateaduskonna ajaloo-keeleteadusosakonnas. Kuid ta pettus ülikoolis ja katkestas õpingud 1896. aastal.

Teosoofiaga puutus Pekka Ervast esimest korda kokku 1894. aastal. 1895. aasta sügisel astus ta Teosoofia Seltsi Rootsi osakonda. Kui 1907. aastal asutati Teosoofia Seltsi Soome osakond, sai Ervast selle peasekretäriks ja ta oli selles ametis kuni 1917. aastani. Kuid vähehaaval tekkisid Ervastil Teosoofia Seltsiga erimeelsused ning 1920. aastal ta lahkus sealt ja asutas uue organisatsiooni Ruusu-Risti, mille juhatajana ta tegutses kuni oma surmani. 

Oma eluajal avaldas Pekka Ervast ligikaudu 70 okultistlikku ja esoteerilist raamatut.

Ta on maetud Helsingi Hietaniemi kalmistule.

## Välislingid
* Pekka Ervasti koduleht
Monaghani krahvkond

**Monaghani krahvkond** (iiri keeles *Contae Mhuineacháin*) on krahvkond Iirimaa põhjaosas Ulsteri provintsis. Krahvkond on nime saanud oma suurima linna ja keskuse Monaghani järgi. Monaghani krahvkond on Ulsteri väikseim pindala kui ka rahvaarvu poolest.

Monaghani krahvkonna suurimad linnad on Monaghan, Carrickmacross, Castleblayney, Clones ja Ballybay.
Mall Siniveer

**Mall Siniveer** (sündinud 12. märtsil 1950) on eesti muuseumitöötaja. 

Ta on lõpetanud 1968. aastal Keila 1. Keskkooli ning 1985. aastal Tallinna Pedagoogilise Instituudi raamatukogunduse ja bibliograafia erialal. 

Ta on töötanud Eesti Ajaloomuuseumis ja 1988. aastast Harjumaa Muuseumi peavarahoidjana ning alates 2015. aastast samas fondihoidjana. Veebruarist 2024 pensionil.  

Siniveer on üks neist Keila kodu-uurimisringi liikmetest, kes tegid 1985. aastal kodanikualgatuse korras oma kirjaga täitevvõimu ametkondadele Harjumaa Muuseumi asutamise ettepaneku. Muuseum loodigi 30. augustil 1988 ja Mall Siniveer on olnud selle muuseumi ülesehitajaid. Ta on juhtinud eksponaatide kogumisretki Keilas ja selle ümbruses, hiljem ka teistes Harjumaa valdades.

Siniveer on lisaks muuseumi kogu hoidmisele näituseideede autor ja näituste koostaja, samuti asjatundlik nõuandja Keila ajalugu puudutavates küsimustes.

## Tunnustus
*2012 – Keila kultuuripreemia (Keila kultuuri- ja ajalooväärtuste hoidmise eest)
*2018 – Harjumaa Muuseumi teenetemärk
*2024 – Keila linna aumärk nr. 4, Keila linna teenetemärk

## Viited

## Välislingid
*Muuseumiöös oli tähti www.eestielu.ee. 23. mai 2014
Jonatan Johansson

**Jonatan Lillebror Johansson** (sündinud 16. augustil 1975 Stockholmis) on Soome endine jalgpallur (ründaja).

Klubikarjääri jooksul mängis Johansson Soome klubides Pargas (1994), TPS (1995–1997 ja 2010–2011), Eesti Meistriliiga klubis FC Flora (1997), Šotimaa klubides Rangers (1997–2000), Hibernian ja St Johnstone (2009–2010), Inglismaa klubides Charlton Athletic (2000–2006) ja Norwich City (2006) ning Rootsi kõrgliiga klubis Malmö FF (2006–2008).

Soome jalgpallikoondises mängis Johansson aastatel 1996–2010 kokku 106 korda ja lõi 22 väravat.

Pärast jalgpallurikarjääri lõppu on Johansson töötanud treenerina Šotimaal ja Soomes. Aastatel 2018–2019 oli ta Šotimaa klubis Greenock Morton peatreener. Alates 2020. aastast on ta olnud TPS-i peatreener.
Martin Loo

**Martin Loo** (sündinud 9. aprillil 1988 Tallinnas) on eesti jalgrattur.

Ta on tulnud 18 korral Eesti meistriks: 2010–2019 ja 2021 maastikusõidus, 2017 maastikumaratonis, 2015–2018 ja 2020 tsüklokrossis ning 2021 teatekrossis.

Tema õde on jalgpallur Katrin Loo.

## Välislingid

*
Aleksandr Kulik

**Aleksandr Kulik** (sündinud 23. juulil 1981 Sillamäel) on Eesti endine jalgpallur. 

2009–2011 mängis ta klubis JK Sillamäe Kalev. 2011–2012 mängis ta Narva Transis.

Detsembris 2014 määrati talle 6-aastane mängukeeld (kuni 5. detsembrini 2020) kihlveopettuses osalemise eest.

## Viited

## Välislingid
*Aleksandr Kulik laastas kaks korterit ja kaotas lepingu FC Floraga, Õhtuleht, 15. august 2003.
Aleksei Vasko

**Aleksei Vasko** (sündinud 13. veebruaril 1988) on eesti jalgpallur. 

Ta on mänginud Lasnamäe Ajaxis. Ta on mänginud ka Eesti poiste jalgpallikoondises.
Alo Suurna

**Alo Suurna** (aastani 1936 **Albert Schultz**; 9. mai 1913 Tartu – 8. detsember 2008 Köping, Rootsi) oli eesti korvpallur ja korvpallitreener.

Ta tuli 1934, 1936 ja 1937 Eesti meistriks ja sai 1931, 1933, 1935 ja 1938 meistrivõistlustel hõbeda.

1939. aastal oli Soome korvpallikoondise peatreener. Ta osales  Soome meeskonna mängiva treenerina tolle aasta Euroopa meistrivõistlustel.

## Viited

## Välislingid
*
Erika Hendsel

**Erika Hendsel** (sündinud 7. novembril 1997 Tallinnas) on endine eesti tennisist. 

7. oktoobril 2013 oli ta naiste üksikmängu WTA edetabelis 1101. kohal. 

Ta on mänginud Eesti koondises Fed Cupil, kus tema võitude-kaotuste suhe on 0:2.
Eva Paalma

**Eva Paalma** (sündinud 21. detsembril 1994 Tallinnas) on eesti endine tennisist. 

## Elulugu
Ta lõpetas aastal 2014 Tallinna Reaalkooli, 2018 Texase A&M Ülikooli bakalaureuseõppe turunduse erialal ja 2019 Texase A&M Ülikooli magistriõppe turunduse erialal. 

Paalma on tennisega tegelnud 2004. aastast, tema juhendajateks on olnud Aita Põldma, Ain Suurthal, Andrei Luzgin, Andres Kuhi, Peeter Lamp, Movses Kazinjan, Märten Tamla. Ta sai aastal 2010 EM-il tütarlaste paarismängus koos Anett Kontaveidiga 5. koha, kuulus 3 korda (2012–2014) Fed Cupi Eesti naiskonda, võitis 2013 paarismängus 2 Rahvusvahelise Tenniseföderatsiooni (ITF) turniiri ja jõudis üksikmängus veerandfinaali, tuli 2 korda üksikmängus (2012–2013), 5 korda paarismängus (2011–2015) ja 2 korda segapaarismängus (2013, 2015) Eesti meistriks, oli 3. novembril 2014 naiste üksikmängu WTA edetabelis 934. kohal. 

Paalma töötas pärast ülikooli lõpetamist USA-s Celltex Therapeutics Corporationis, Cedar Gate Technologiesis ja PwC-s. Ta on 2023. aastast Tervisekassa raviteekondade arendamise teenusejuht ja Nuvance OÜ juhatuse liige. 

## Isiklikku
Tema ema on juhtimis- ja terviseekspert Ester Eomois.

## Viited


## Artiklid

* Eva Paalma. Endoproteesimise vihikujärjekordadest optimaalse ravini Tervisest, märts 2024

## Välislingid
*
*Eva Paalma billiejeankingcup.com lehel 
*Eva Paalma itftennis.com lehel
*Eesti meistriks tennises tuli Eva Paalma sport.delfi.ee, 7. juuli 2012
*Texas A&M Sports Information. Texas A&M’s Eva Paalma named to SEC Women’s Tennis Community Service Team kbtx.com, 17. aprill 2018
*Margot Vent. Paalma: Patsienditeekond on uus märksõna Meditsiiniuudised, 1. august 2022
Harri Kullas

**Harri Kullas** (sündinud 1. märtsil 1992 Helsingis) on eesti-soome motokrossisõitja.

Ta on osalenud FIM Motocross World Championship sarjas (MX2 ja MXGP klassides) ja ka AMA Motocross/Supercross sarjades Ameerikas. Kullas on korduvalt esindanud Eestit Rahvuste Motokrossil (Motocross des Nations). 

Harri Kullas on mitmekordne MX Nationals (UK) meistrivõistluste võitja Pro MX1 klassis. 

2025. aastal pälvis ta aasta parima motosportlase tiitli.

Varem on ta esindanud ka Soomet.

## Viited
Heidi Raju

**Heidi Raju** (sündinud 5. juulil 1990 Tallinnas) on eesti murdmaasuusataja. 

2015. aastal võitis ta Alutaguse maratoni.

## Viited
Pille Raadik

**Pille Raadik** (sündinud 12. veebruaril 1987) on eesti jalgpallur. 

2012. aastal valiti ta Eesti parimaks naisjalgpalluriks.

Raadiku koduklubi on Aland United.

## Viited
Pürenee kaljukits

**Pürenee kaljukits**, ka *ibeeria kaljukits*, (*Capra pyrenaica*) on veislaste sugukonda kitslaste alamsugukonda kuuluv sõraline.

## Klassifikatsioon
Pürenee kaljukitsel on neli alamliiki:
**Capra pyrenaica hispanica*
**Capra pyrenaica lusitanica* ; † (1892)
**Capra pyrenaica pyrenaica*; † (2000)
**Capra pyrenaica victoriae*.

## Kirjeldus
Need pruuni kuni hallika karvkattega kaljukitsed elavad loodusliku levila piires (Portugal, Hispaania) mägedes. Turjakõrgus on 65–75 cm ja kehakaal emastel 40 kg ja sokkudel 80 kg.

## Viited

## Kirjandus
* Animal Diversity Web: Capra pyrenaica
*Folch, J., Cocero, M. J., Chesne, P., Alabart, J. L., Dominguez, V., Cognie, Y., Roche, A., Fernandez-Arias, A., Marti, J. I., Sanchez, P., Echegoyen, E., Beckers, J. F., Bonastre, A. S. & Vignon, X. (2009), [First birth of an animal from an extinct subspecies (Capra pyrenaica pyrenaica) by cloning.](http://www.theriojournal.com/article/S0093-691X(08)00778-4/fulltext), Theriogenology, 71, 1026-1034.
Tõnis Vähi

**Tõnis Vähi** (sündinud 16. jaanuaril 1987) on eesti saalihokimängija.

Ta on mänginud klubis Jõgeva SK Tähe.
Stanislav Goldberg

**Stanislav Goldberg** (sündinud 30. oktoobril 1992 Tallinnas) on Iisraeli kodakondne Eesti päritolu jalgpallur. 

2012. ja 2014. aastal mängis ta Paide Linnameeskonnas, 2013. aastal Soome klubides Seinäjoen Jalkapallokerho ja Kerho 07.

2015. aastal mängis ta lühikest aega nii Austraalia klubis Box Hill United kui ka Eesti klubis Nõmme Kalju.

2016 ja 2018 oli ta klubis Rakvere JK Tarvas ning 2019 klubis TJK Legion.

2020. aastal mängib Golberg klubis Kohtla-Järve JK Järve.
Ibeeria hunt

**Ibeeria hunt** (*Canis lupus signatus*) on hundi alamliik.

## Kirjeldus

Ibeeria hunt on hallikas-pruuni värvi karvkattega ja väiksema kehaehitusega kui *[[Canis lupus lupus]]*. Näo ülaosale ja sabale on iseloomulik tumedam ning ülamokkadele heledam värvus. 

Täiskasvanud isashundid kaaluvad 30 kuni 40 kilo ja nende turjakõrgus on kuni 70 cm. Emased kaaluvad 20 kuni 35 kilo. 

Nende saakloomadeks on metssead, küülikud, metskitsed, punahirved, pürenee kaljukitsed ja kalad ning koduloomad nagu lambad ja koerad. 

Ibeeria hundid ei moodusta suuri hundikarju, vaid väiksemaid hundiperesid, mis reeglina koosnevad vanematest ja ühe aastakäigu pesakonna noorloomadest.


Iberian Wolf.jpg|Alfaisane
Iberian Wolf 2.jpg|Alfaemase hundipojad ootamas söögikorra taasväljutamist
Iberian Wolf 1.jpg|Emane hunt taasväljutamas osa söögist

## Levila

Ibeeria hundid elavad Portugali põhjaosas ja Hispaania loodeosas.

## Kirjandus
* Isabel Barja, Prey and Prey-Age Preference by the Iberian Wolf Canis Lupus Signatus in a Multiple-Prey Ecosystem, Wildlife Biology, 15(2):147-154.

*Selles artiklis on kasutatud ingliskeelset artiklit [[:en:Iberian wolf]] seisuga 3.04.2015.*
Würzburgi ülikool

**Würzburgi Ülikool** on ülikool Saksamaal Würzburgis.

Ülikool asutati aastal 1402.

## Ülikoolis töötanud teadlasi
*Ignaz Döllinger

## Vaata ka
*Würzburgi koolkond
*Würzburgi ülikooli kunstiajaloo instituut
Helle Aro

**Helle Aro** (kuni 1986 **Helle Saadlo**; sündinud 9. detsembril 1960; Lohu, Kohila külanõukogu, Rapla rajoon) on endine eesti ja Soome kergejõustiklane. 

Ta õppis Hagudi 8-klassilises koolis ning lõpetas 1980. aastal Tallinna Spordiinternaatkooli ja 1984. aastal Tallinna Pedagoogilise Instituudi kehakultuuriteaduskonna.

## Sportlasena
### Eesti NSV meistrivõistlustel
Aastatel 1979–1985 võitis ta Eesti NSV meistrivõistlustel hüpetes, tõkkejooksus ja viievõistluses individuaalselt kokku 8 medalit (4 sisehallis) ja oli teatejooksus 4 korda Eesti NSV meister.

### Soome meistrivõistlustel
Aastatel 1992 ja 1993 oli ta Soome meister seitsmevõistluses. Ta on olnud aastatel 1990 ja 1992 Soome sisemeister naiste viievõistluses. Ta on saanud Soome meistrivõistlustelt kergejõustikus veel 9 medalit (neist 4 sisehallis).

### Kaasaegsetel olümpiamängudel
Ta sai Soome esindajana naiste seitsmevõistluses 1992. aasta Barcelona olümpiamängude kergejõustikuvõistlustel 18. koha.

### Maailmameistrivõistlustel
Ta sai Soome esindajana naiste seitsmevõistluses 4. kergejõustiku maailmameistrivõistlustel (Stuttgart, 1993) 15. koha.

### Euroopa meistrivõistlustel
Ta sai Soome esindajana naiste seitsmevõistluses XVI Euroopa meistrivõistlustel kergejõustikus (Helsingi, 1994) 15. koha.

## Hilisem elukäik
Ta töötab Helsingis soome-vene koolis tütarlaste kehalise kasvatuse õpetajana.

## Viited

## Välislingid
*
*Helle Aro sporditulemused
* 
*Deivil Tserp. "Helle Aro: „Kõik arvasid, et töötan KGBs! Tundus imelik, et sain esimese kutsega Soome elama!“". Õhtuleht, 25. aprill 2018
Kail Piho

**Kail Piho** (sündinud 28. mail 1991 Võrus) on eesti kahevõistleja. 

## Välislingid

*Kail Piho profiil FISi kodulehel
Katrin Loo

**Katrin Loo** (sündinud 2. jaanuaril 1991 Tallinnas) on eesti jalgpallur. 

Aastal 2009 valiti ta aasta parimaks nooreks naisjalgpalluriks.

Tema vend on jalgrattur Martin Loo.

## Välislingid
Brigitte Reimann

**Brigitte Reimann** (21. juuli 1933 Burg (Magdeburgi lähedal) – 20. veebruar 1973 Ida-Berliin) oli saksa kirjanik.

Brigitte Reimann lõpetas gümnaasiumi 1951. aastal. Ta astus Weimari teatrikooli, mille jättis aga varsti pooleli, ja õppis õpetajaks.

## Loometee
Tema esimene jutustus ilmus 1953. aastal. Saksa DV Kirjanike Liitu võeti Brigitte Reimann vastu 1956. aastal, alates 1963. aastast kuulus ta selle juhatusse. 1960. aastal kolis Brigitte Reimann Hoyerswerdasse, kus töötas osalise tööajaga kombinaadis Schwarze Pumpe. Ta juhendas ka kombinaadi tööliste kirjandusringi. 

1961. aastal ilmus ta romaan "Ankunft im Alltag" ("Saabumine argipäeva"), mis kujutab kolme gümnaasiumilõpetanu kohanemist töö ja eluga töölisbrigaadis. Romaan äratas Saksa DVs laialdast tähelepanu ja sellele sai osaks suur lugejamenu.

Romaan "Die Geschwister" (1963) (eesti keeles "Õde-vennad", 1966) käsitles Läände põgenemist ja Saksamaa lõhestatust. 

1968. aastal kolis Brigitte Reimann Neubrandenburgi, kus ta töötas mahuka romaani "Franziska Linkerhand" kallal (lõpetamata, ilmunud postuumselt 1974). 1998. aastal ilmus romaani esialgne, tsenseerimata variant. Kui oma loometee algperioodil võis Brigitte Reimanni pidada sotsialistliku realismi esindajaks, siis edaspidi muutus ta loomemeetod assotsiatiivsemaks ja subjektiivsemaks.

1968. aastal diagnoositi Brigitte Reimannil vähk. Järgnes kaks operatsiooni (1968. ja 1971. aastal). 1973. aasta veebruaris suri ta vähki.

## Isiklikku
Brigitte Reimann oli neli korda abielus: 1953–1958 Günter Domnikiga, 1959–1964 Siegfried Pitschmanniga, 1964–1969 Hans Kerschekiga ja 1970. aastast kuni surmani Rudolf Burgartziga.

## Viited

## Välislingid

*Brigitte Reimanni koduleht
Kert Kütt

**Kert Kütt** (sündinud 9. oktoobril 1980 Pärnus) on endine eesti jalgpallur (väravavaht). 

2013–2014 mängis ta Soome klubis FC KooTeePee.
Jan Demidovitš

**Jan Demidovitš** (sündinud 24. aprillil 1988) on Eesti päritolu Soome jalgpallur. 

2006-2008 mängis ta Soome klubis FC Viikingit.
Joonas Järveläinen

**Joonas Järveläinen** (sündinud 17. augustil 1990 ) on Paidest pärit Eesti korvpallur.  

Järveläinen on 2.00 m pikk ja kaalub 105 kg.  

Järveläinen alustas oma professionaalset karjääri Tartu Ülikooli korvpallimeeskonnaga, nendega võitis ta aastal 2010 Eesti Korvpalli Meistriliiga.   

2013-2015 mängis ta TalTechi korvpalliklubis. Aastal 2015 sõlmis Järveläinen lepingu korvpalliklubi Pärnu sadamaga.  

2020 Augustis sõlmis Järveläinen lepingu islandi kõrgliiga korvpalliklubiga Grindavik.  

### Eesti korvpallikoondis
Järveläinen on aastast 2015 Eesti korvpallikoondise liige.
Kevin Rääbis

**Kevin Rääbis** (sündinud 2. jaanuaril 1994) on Eesti jalgpallur, kes mängib Saksamaa klubis SV Donaustauf.  

Ta on varem mänginud klubides JK Tammeka, JK Tammeka II ja JK Tallinna Kalev.

## Mängijakarjäär
Kevin Rääbis alustas jalgpalluriteed Tartu Tammekas ning mängis kuni 2017. aastani klubis Tammeka. Meistriliiga debüüdi tegi 12. märtsil 2011 Tallinna FC Flora vastu.

2018. aasta talvisel üleminekuperioodil siirdus Rääbis mängima JK Tallinna Kalevi ridadesse, kus ta oli kaks hooaega. 2020. aasta talvel liitus ta Saksamaa tugevuselt viiendas liigas (Bayernliga lõuna tsoonis) mängiva SV Donaustaufiga ja aasta hiljem TSV Wacker Neutraublinguga. 

2022. aastast mängib ta taas SV Donaustaufis.

### Testimine
2012. aastal käis Kevin Rääbis testimisel Slovakkia kõrgliigaklubi FK Senica juures. Pärast kolmenädalast testiperioodi pakuti Rääbisele lepingut, kuid lepingu tingimused teda ei rahuldanud.

2013. aastal käis ta testimisel Soome esiliiga klubi juures FC Tampere Ilves.

## Näitlemine ja modellitöö
2014. aastal näitles Kevin Rääbis telesaatesarjades "Suletud uste taga" ja "Saladused". 

Modellina on ta teinud koostööd Eesti Rahvamuuseumi, VivatBeti, Goldtime'i ja Sportlandiga. 

## Bränd
Kevin Rääbis tõi 2016. aasta lõpul turule oma omanimelise käekellabrändi KR. Ta on esimene Eesti jalgpalluriks, kellel on isiklik bränd. KR brändi valikusse kuuluvad käekellad, suvised särgid ja jõulusokid.

## Personaaltreener
2024. aastast töötab ta personaaltreenerina Tartu Myfitnessi spordiklubides. 

Ta õpib Tartu Ülikooli sporditeaduste ja füsioteraapia instituudis kehalise kasvatuse erialal.

## Blogi
Kevin Rääbis peab 2016. aasta aprillist blogi, kus kirjutab spordist, toitumisest ja oma võistlustest. 

## Viited

## Välislingid
* Käekellabränd KR
* Kevin Rääbise blogi
* Kes on Kevin Rääbis?
* Soccernet.ee intervjuu
* Õhtuleht intervjuu
* Smartrend.ee KR kellad
Margo Uusorg

**Margo Uusorg** (sündinud 11. juulil 1979 Nõval) on eesti jooksja. 

Ta on viiekordne (2000, 2001, 2003, 2005, 2006) maailmameister naisekandmises. Margo vend Madis Uusorg võitis võistlused 2004. ja 2007. aastal.

## Viited
Lennuki pardasalvesti

**Lennuki pardasalvesti** ehk **must kast** on elektrooniline andmete registraator lennuki seadmete seisukorra ja juhtimiskorralduste jäädvustamiseks. 

## Ajaloost
Varasemad pardasalvestid olid spetsiaalsed magnetofonid, milles magnetlinti keriti ühelt poolilt teisele ja lindi lõppedes vahetati lindi liikumissuunda ning info kirjutati lindi teisele rajale. Uuesti lindi alguseni jõudes hakati esialgset registrogrammi üle kirjutama. Nõukogude Liidu lennukite magnetofonseade oli vastupidavas kerakujulises metallkorpuses, mis oli värvitud erkoranžiks. Niisuguseid pardasalvesteid valmistati Tartu Kontrollaparatuuritehases.

## Kasutamine
Lennukites on kaks salvestit: piloodikabiini helide registraator ning lennuandmete registraator. Mõlemad kasutavad elektroonset mälu, kuid registreerimispõhimõte on nagu silmuslindiga magnetilisel helisalvestusseadmel – maksimaalse registreerimiskestuse ületamisel hakatakse varasemat registrogrammi üle kirjutama. Salvestite registrogrammid aitavad uurida lennuõnnetusi ja muid lennuintsidente.

**Piloodikabiini helisalvesti** (rahvusvaheliselt kasutatav lühend **CVR**, *cockpit voice recorder*) salvestab pilootide vestluse, suhtluse lennujuhtidega ja helid piloodikabiinis. Mikrofon paikneb enamasti kabiini ülaosa paneelis ning salvestab ka lennu tehniliste näitajatega seotud helid (TAWS-i hoiatussignaalid, seadmete sisse- või väljalülitamise jms). CVR-i salvestised ei ole üldjuhul avalikud, ka salvestiste transkriptsiooni avalikustamisel on piiranguid.

**Pardasalvesti** (lühend **FDR**, *flight data recorder*) registreerib andmeid lennuki seadmete töö kohta. FDR-i andmete abil tuvastatakse lennuõnnetuste põhjusi (piloodi eksimus, tehniline rike vms) ja täiustatakse lennuohutust. 

Andurite lugemeid võetakse mitu korda sekundis. Uuemad pardasalvestid registreerivad vähemalt 88 parameetrit. Parameetrite registreerimissagedus varieerub mõnesekundilisest intervallist kuni kümnete hertsideni, kui mõni parameeter hakkab kiiresti muutuma. Andmete registreerimise kestus on 17–25 tundi. Nõuded salvestite vastupidavusele on väga kõrged, need peavad taluma väga tugevat lööki (kokkupõrget), peavad vastu pidama nii tulekahjus kui ka äärmuslikku rõhku. Vette kukkudes hakkab pardasalvesti külge kinnitatud ultrahelimajakas välja saatma signaale. Majakas töötab kuni 30 päeva.

Mõlemad salvestid asuvad lennuki sabas, et tagada suurem võimalus salvestite säilimiseks lennuõnnetuses. Lennukis olijad ei pääse lennu ajal salvestitele ligi. Salvestatud informatsiooni saab lugeda ainult spetsiaalse aparatuuri abil.

Lisaks lennuõnnetuste ja muude lennuhäirete analüüsile uuritakse registrogramme ka lennukite lennurežiimide ja pilootide käitumise analüüsiks, et tagada ökonoomsem ja ohutum lennuliiklus.

## Vaata ka
* Reisiinfo salvesti

## Viited
Oksana Jermakova

**Oksana Jermakova** (vene keeles *Оксана Ивановна Ермакова*; sündinud 16. aprillil 1973 Tallinnas) on Nõukogude Liidu, Eesti ja Venemaa endine vehkleja.

Ta lõpetas 1991. aastal Tallinna 53. Keskkooli. 

1991. aastani esindas ta Nõukogude Liitu; aastatel 1992–1997 esindas ta Eestit ja 1998–2005 Venemaad. 

Ta on Eesti NSV meistriks tulnud epee individuaalvõistluses (1988) ja naiskonnavõistluses (1990–1991). Ta on Eesti meistriks tulnud epee individuaalvõistluses (1992 ja 1997) ning naiskonnavõistluses (1992–1993 ja 1997). 1993. aastal tuli Jermakova esimese Eesti sportlasena sinimustvalge
lipu all võisteldes maailmameistriks

1998. aastast elab ja töötab ta Venemaal. Ta võitis 2000. aastal Sydney olümpiamängudel ja 2004. aastal Ateena olümpiamängudel Venemaa naiskonna koosseisus kuldmedali.

## Tunnustus
*1989 – NSV Liidu meistersportlane
*1993 – Eesti parim naissportlane
*1995 – Eesti parima võistkonna liige

## Isiklikku
Tema abikaasa on Venemaa vehkleja Aleksandr Širšov.

## Viited

## Välislingid
*
*Oksana Jermakova sporditulemused
*
Anton Abe

**Anton Abe** (27. august 1921 Paenase – 30. märts 2015) oli eesti agronoom ja põllumajandusteadlane.

Ta lõpetas 1940. aastal Kõljala Põllutöökooli, 1941. aastal Tooma Põllutöö- ja Maaparanduskooli, 1961. aastal Olustvere Sovhoostehnikumi ja 1967. aastal Eesti Põllumajanduse Akadeemia. 1975. aastal kaitses ta EPA-s väitekirja "Lutsernikasvatus Saaremaal" ja sai põllumajanduskandidaadi kraadi.

Ta töötas aastatel 1944–1959 Muhus ja Saaremaal agronoomina, 1960–1963 Märjamaa sovhoosis peaagronoomi-asedirektorina. Aastatel 1963–1977 töötas ta Kingissepa rajooni põllumajandusvalitsuse juhataja asetäitjana ja 1977–1992 Saku näidissovhoosis teadusala asedirektorina.

Ta uuris lutserni viljelemist ning teiste rohusöötade tootmist, konserveerimist ja kasutamist Eestis. Tal ilmus üle 30 teadusartikli.

## Tunnustus
*1972 – Eesti NSV teeneline agronoom
*1982 – Eesti NSV riiklik preemia

## Kirjandus
*"Eesti teaduse biograafiline leksikon", 1. köide (lk 29), Eesti Entsüklopeediakirjastus. Tallinn 2000.
Jaan Seim

**Jaan Seim** (sündinud 9. juulil 1953 Stockholmis) on eesti haridustegelane ja koorijuht Rootsis.

Jaan Seim lõpetas Stockholmi Eesti Algkooli. Ta jätkas õpinguid Adolf Fredriku gümnaasiumis ja Adolf Fredriku Muusikakõrgkoolis. Töötas Stockholmi Eesti Koolis muusika ja rootsi keele õpetajana, aastail 1992-2018 oli ta Stockholmi Eesti Kooli direktor.

1979. aastal asutas Jaan Seim Stockholmi Eesti Noortekoori, mille dirigent ta oli üle kümne aasta, samuti on ta juhatanud Stockholmi Eesti Segakoori. Ta on asutanud ka lühemat aega tegutsenud ansamblid Seim Group ja Same Seim. Laulab Eric Ericsoni Kammerkooris ja aeg-ajalt Rootsi Raadiokooris. 

## Tunnustus
*2001 Valgetähe V klassi teenetemärk

## Isiklikku
Jaan Seimi isa oli Jüri Seim, ema Mall Seim ja vend Jüri-Karl Seim. Abikaasa Ingrid Seim laulab Eric Ericsoni Kammerkooris, neil on poeg Taavi ja tütar Maret. 

Jaan Seimi vanaisa ettevõtja Ernst Seim oli pärit Võrumaalt ja emapoolne vanaisa pangadirektor Armin Matto oli pärit Tartumaalt.

## Viited

## Välislingid
* http://web.archive.org/web/20150408115231/http://isik.tlulib.ee/index.php?id=385 TLÜAR väliseesti isikud (arhiivikoopia)
Seto Instituut

**Sihtasutus Seto Instituut** tegeleb Setumaa ja setu kultuuri alase teadustöö koordineerimise ja edendamisega ning selle tulemuste avalikustamisega. Instituut avaldab trükiseid, korraldab teadusteemalisi üritusi ja setu kultuuri alast õpet. Samuti tehakse koostööd teiste Setumaa asutuste ja inimestega. 

Organisatsioon loodi 2010. aasta kevadel.

## Välislingid
* Koduleht
Lauri Lahesalu

**Lauri Lahesalu** (sündinud 29. märtsil 1979) on eesti endine jäähokimängija. 

Ta on mänginud Prantsusmaa klubis Dragons de Rouen.

Ta on mänginud Eesti jäähokikoondises. Ta pidas oma viimase ja rekordilise 182. mängu koondises 21. aprillil 2025. Koondis võitis Leedut 3:2.

## Viited
Mihhail Koršunov

**Mihhail Koršunov** (sündinud 1. jaanuaril 1963 Moskvas) on endine Eesti jäähokimängija. 

Ta on mänginud muu hulgas klubides Tallinna Talleks, Kreenholm/Narva 2000.
Jarkko Saastamoinen

**Jarkko Saastamoinen** (sündinud 27. juulil 1983) on soome saalihokimängija.

Aastal 2006 mängis ta Eesti klubis Jõgeva SK Tähe.
Rein Kivi

**Rein Kivi** (sündinud 1981) on eesti saalihokimängija.

Ta on mänginud klubis Jõgeva SK Tähe.

Ta on Eesti saalihokikoondise mängija.
Jenaro Talens

**Jenaro Talens** (sündinud 14. jaanuaril 1946 Tarifas) on hispaania kirjandusteadlane, luuletaja ja tõlkija.

Ta on töötanud Valencia Ülikoolis ja Genfi Ülikoolis.
Avaldanud enam kui 20 hispaaniakeelset luulekogu. Tõlkinud Shakespeare'i, Goethe, Hölderlini, Becketti, Walcotti, Trakli tekste.

## Teosed eesti keeles
Mõned tema luuletused on avaldatud ajakirjas Akadeemia (aprill 2015) Kaisa Lingi tõlkes. Jenaro Talens esines 7. ja 8. mail 2015 Tartu Ülikoolis ning "Prima Vista" kirjandusfestivalil.
In My Secret Life

"**In My Secret Life**" on Kanada laulja ja laulukirjutaja Leonard Coheni esitatud laul, mis anti välja singli ja muusikavideona. Laul ilmus tema 2001. aasta albumil "Ten New Songs".

## Kirjandus
* "In My Secret Life" laulu sõnad

## Video
* "In My Secret Life" YouTube'i muusikavideo

*Selles artiklis on kasutatud ingliskeelset artiklit [[:en:In My Secret Life]] seisuga 4.04.2015.*
Rasmus Tomson

**Rasmus Tomson** (sündinud 13. augustil 1985 Tartus) on eesti jalgpallimängija. 

Ta on mänginud klubides FC TVMK ja JK Maag Tammeka.
Kõrvukrebane (perekond)

**Kõrvukrebane** (*Otocyon*) on koerlaste sugukonda kuuluv kiskjate perekond.

## Klassifikatsioon

Kõrvukrebased liigitati varem alamperekonda *[[Otocyoninae]]* ( Simpson 1945, Ellerman jt 1953).

### Kõrvukrebane

Kõrvukrebase perekonda kuulub üksainus loomaliik. Taksoni ladinakeelne teaduslik nimetus on *Otocyon megalotis* Desmarest, 1822 ja eestikeelne **kõrvukrebane**.

Sünonüümid on: 
**Canis megalotis* Desmarest, 1822
**Canis lalandii* Desmoulins, 1823
**Otocyon caffer* Müller, 1836
**Agriodus auritus* H. Smith, 1840
**Otocyon virgatus* Miller, 1909
**Otocyon megalotis* Miller, 1909
**Otocyon canescens* Cabrera, 1910
**Otocyon steinhardti* Zukowsky, 1924 

Kõrvukrebasel on kaks alamliiki:
* *[[Otocyon megalotis virgatus]]* Miller, 1909
(sün: *Otocyon canescens* Cabrera, 1910)
* *[[Otocyon megalotis megalotis]]* Desmarest, 1822(sün: *Agriodus auritus* Smith, 1840, Canis lalandii Desmoulins, 1823, Otocyon caffer Müller, 1836, Otocyon steinhardti Zukowsky, 1924).

## Levila

Kõrvukrebaseid võib kohata Aafrika ida- ja lõunaosas. 

## Viited

## Kirjandus
* J. D. Skinner, Christian T. Chimimba, "The Mammals of the Southern African Sub-region", lk 470–472
Pärnu kohanimede loend

*Siin on süstemaatiliselt loetletud Pärnu linna kohanimesid.*
## Linnaosad
### Vana-Pärnu linnaosa
* Vana-Pärnu elamupiirkond

### Ülejõe linnaosa
* Ülejõe elamupiirkond

### Rääma linnaosa
* Niidu ettevõtluspiirkond
* Rääma elamupiirkond

### Tammiste linnaosa
* Tammiste puhkepiirkond
 
### Kesklinna linnaosa
* Kesklinna teeninduspiirkond
* Eeslinna elamupiirkond
* Ranna puhkepiirkond
* Papiniidu ettevõtluspiirkond
* Mai elamupiirkond
 
### Raeküla linnaosa
* Raeküla elamupiirkond
## Pargid
* Vanapark
* Vabaduse park
* Koidula park
* Brackmanni park
* Munamäe park
* Vallikäär
* Vaasa park
* Lastepark
* Jakobsoni park
* Iseseisvuse väljak
* Mõrra park
* Noorteväljaku park
* Ülejõe park
* Rääma park
* Niidu park
* Veteranide park
* Salme park
* Leinapark
* Waldhofi park
* Annemõisa park
* Paju park
* Siinmaa park
* Rannapark

## Metsapargid
* Vana-Pärnu metsapark
* Koolinoorte park
 
## Metsad
* Ringtee mets
* Piiri mets
* Kalevi mets
* Kännu mets
* Käo mets
* Vambola mets
* Tarva mets
* Hirve mets
* Hiie mets
* Laane mets
* Tammiste mets
* Jaama mets
* Suusa mets
* Raba mets
* Sanglepa salumets
* Harutee mets
* Papiniidu mets
* Raeküla mets
 
## Kalmistud
* Vana-Pärnu kalmistu
* Vana kalmistu
* Alevi kalmistu
* Metsakalmistu

## Aiad
* Steineri aed
 
## Staadionid
* Rannastaadion
* Lastestaadion
* Raeküla staadion
* Niidupargi staadion
* Koidula staadion
* Ülejõe staadion
* Kesklinna tennisestaadion
* Tammsaare tennisestaadion
* Saviaugu tenniseväljakud
* Tammiste vibustaadion
 
## Sillad
* Kesklinna sild
* Siimu sild
* Papiniidu sild
* Sindi-Lodja sild
* Vana-Pärnu jalakäijate sild
* Lennuvälja tee pikendusel Sauga jõe sild

## Muulid
* Pärnu muul
* Vana-Pärnu muul
 
## Rannad
* Kesklinna rand
* Raeküla rand
* Valgerand
* Vana-Pärnu rand

## Veekogud
### Jõed
* Audru jõgi
* Pärnu jõgi
* Reiu jõgi
* Sauga jõgi

### Ojad
* Rääma oja
* Niidu oja

### Rabad
* Rääma raba

### Kunstlikud veekogud
* Vallikraav

## Vaata ka
* Pärnu
* Pärnu tänavate loend

## Välislingid
* Pärnu linna kohanimed Pärnu linna kodulehel
Andrei Mustonen

**Andrei Mustonen** (sündinud 3. veebruaril 1984 Pärnus) on Eesti jalgrattur. 

2005. ja 2006. aastal sai ta Eesti meistrivõistlustel maanteesõidus kolmanda koha.
Raul Kivilo

**Raul Kivilo** (sündinud 4. oktoobril 1970 Järvakandis) on eesti vibulaskur ja treener. 

Ta on tulnud 35 korda Eesti meistriks: koondharjutuses 1990, 1991, 1992 (FITA-1 ja olümpiaring), 1993 (FITA-1 ja olümpiaring), 1995 (FITA-1 ja olümpiaring), 1998 (FITA-1 ja olümpiaring), 1999 (FITA-1), 2000 (FITA-1 ja olümpiaring), 2001 (FITA-1 ja olümpiaring), 2003 (FITA-1), 2004 (FITA-1), 2005 (FITA-1 ja olümpiaring), 2006 (FITA-1) ja 2007 (FITA-1) ning 1991. aastal 3 korda üksikdistantsidel ja 1990–2007 11 korda meeskondlikult.

## Viited

## Välislingid
*
Aleksandr Petrov (jäähokimängija)

**Aleksandr Petrov** (sündinud 25. mail 1983) on eesti jäähokimängija. 

Ta on mänginud klubis Hockey Milano Rossoblu.

Ta on mänginud Eesti jäähokikoondises.
Uskumine

**Uskumise** puhul saab eristada millessegi uskumist millegi (mingi propositsiooni) uskumisest ehk propositsionaalsest uskumisest (uskumuse omamisest). Uskumine millessegi võib tähendada uskumist, et miski on olemas, või et miski on mingis mõttes hea, ning võib sellisel juhul olla taandatav propositsionaalsele uskumisele. Näiteks uskumine Jumalasse võib tähendada uskumist, et Jumal on olemas, või Jumala usaldamist. Uskumine mõnesse inimesse võib tähendada selle inimese usaldatavaks pidamist või uskumist, et ta saab ühe või teise ülesandega hakkama või et ta on arenemisvõimeline. Mingisse õpetusse või ideoloogiasse uskumine võib tähendada selle pooldamist.
Jurek Becker

**Jurek Becker** (sünninimi **Jerzy Bekker**; oletatavalt 30. september 1937, Łódź, Poola – 14. märts 1997 Sieseby, Schleswig-Holstein) oli juudi päritolu Saksa kirjanik.

Jurek Becker sündis Poolas Łódźis juudi perekonnas. Tema isa Mieczyslaw Bekker (hiljem Max Becker, 1900–1972) töötas prokuristina tekstiilivabrikus, ema Anette Bekker oli õmblejanna. Teise maailmasõja ajal paigutati Bekkerite perekond 1940. aastal Łódźi getosse. Et vältida deporteerimist, võltsis Jureki isa ta sünniaega näidates teda vanemana. Hiljem ta õiget sünniaega enam ei mäletanud. Getost saadeti Jurek koos oma emaga Ravensbrücki koonduslaagrisse ja sealt edasi Sachsenhauseni koonduslaagrisse. Varsti koonduslaagrist vabanemise järel suri Anette Bekker kurnatusse. Oświęcimi koonduslaagris viibinud Mieczyslaw Bekkeril õnnetus rahvusvaheliste abiorganisatsioonide abiga oma poeg üles leida.

Teise maailmasõja järel asusid Max Becker ja Jurek Becker 1945. aastal elama Ida-Berliini. 1955. aastal lõpetas Jurek Becker gümnaasiumi ja läks vabatahtlikult teenima Kasarmeeritud Rahvapolitseisse, mis 1956. aastal formeeriti ümber Saksa DV Rahvaarmeeks. Ta astus ka Vaba Saksa Noorsoo Liitu. 1957. aastal asus ta Berliini Humboldti Ülikoolis filosoofiat õppima ja astus ka Saksamaa Sotsialistlikku Ühtsusparteisse. 1960. aastal jäi tal ülikool pooleli.

1960. aastal hakkas ta DEFA juures õppima filmistsenaariumite kirjutamist. 1962. aastal sai ta DEFA koosseisuliseks stsenaristiks. Ta kirjutas ka telelavastusi ja kuuldemänge. Kui tema filmistsenaarium "Jakob der Lügner" ("Valetaja Jakob") 1968. aastal tagasi lükati, töötas ta selle ümber romaaniks, mis ilmus 1969. aastal ja mille põhjal tehti 1974. aastal film. Romaani eestikeelne tõlge ilmus 1981. aastal.

1973. aastal ilmus Beckeri teine romaan "Irreführung der Behörden" ("Ametivõimude eksitamine"). Samal aastal valiti ta ka Saksa DV Kirjanike Liidu juhatusse. 1976. aastal kirjutas Jurek Becker alla kaheteistkümne kirjaniku avalikule kirjale Wolf Biermannilt Saksa DV kodakondsuse äravõtmise vastu. Selle eest heideti ta välja Saksamaa Sotsialistlikust Ühtsusparteist ja Saksa DV Kirjanike Liidu juhatusest. 

1977. aastal astus Jurek Becker protestiks kirjanik Reiner Kunze Saksa DV-st väljasaatmise vastu Saksa DV Kirjanike Liidust välja ning asus ametivõimude loal elama Lääne-Saksamaale. Lääne-Saksamaal jätkas ta kirjanduslikku tegevust ning oli külalisprofessor mitmes ülikoolis.

## Viited
Joachim Wohlgemuth

**Joachim Wohlgemuth** (27. juuni 1932 Prenzlau – 9. oktoober 1996 Mirow) oli saksa kirjanik.

Joachim Wohlgemuthi isa oli puusepp ja ema õmbleja. 1947. aastal lõpetas ta põhikooli ja töötas seejärel eri ametites. 1950–1953 õppis ta Potsdamis Tööliste-Talupoegade Fakulteedis. 1958. aastal lõpetas ta Leipzigi Ülikooli filosoofia erialal. Ülikooli lõpetamise järel töötas Wohlgemuth kultuurifunktsionääri ja haldusteenistujana. Alates 1959. aastast elas ta vabakutselise kirjanikuna Mecklenburgis Neustrelitzis.

1962. aastal avaldas ta noorsooromaani "Egon und das achte Weltwunder" ("Egon ja kaheksas maailmaime"). Raamat saavutas suure populaarsuse ja seda müüdi Saksa DVs 500 000 eksemplari. Romaani põhjal valmis 1964. aastal telemängufilm. Romaani eestikeelne tõlge ilmus 1968. aastal.

Alates 1962. aastast kuulus Joachim Wohlgemuth Saksa DV Kirjanike Liitu. Alates 1987. aastast juhatas ta Neubrandenburgi kirjanike liidu kohalikku osakonda. Oma teostes kujutas Joachim Wohlgemuth realistlikult elu Saksa DV-s. 1990. aastatel kirjutas ta kriminaalromaane.

## Viited
Allveetõrjelaev

**Allveetõrjelaev** ehk **allveelaevahävitaja**, ka **merekütt**, on lahinguotstarbeline sõjalaev, mis on ette nähtud peamiselt allveelaevade otsimiseks ja hävitamiseks. 
## Ajalugu
Allveelaevahävitajad võeti laiemalt kasutusele esimese maailmasõja päevil, kui allveelaevade osatähtsus meresõjas hakkas oluliselt kasvama.

Pärast teist maailmasõda on vastav laevatüüp järk-järgult asendatud üldotstarbelisemate patrull-laevade, korvettide, fregattide või hävitajatega, mis iseenesest omavad juba vastavat võimet. Vastava originaalnimega laevad on siiski veel jäänud näiteks Venemaa relvastusse, kuid NATO klassifikatsiooni järgi liigitatakse neid korvettideks.

## Kirjeldus
Allveelaevahävitajate relvastusse on kuulunud (kukutatavad või heidetavad) süvaveepommid, reaktiivsüvaveepommid, allveelaevavastased torpeedod, sonarid ja samuti enesekaitserelvastus õhurünnakute ning kergemate pealveerünnakute tõrjumiseks.

## Vaata ka
*Korvett
Andri Lebedev

**Andri Lebedev** (sündinud 7. aprillil 1982 Tartus) on eesti jalgrattur.

Aastal 2002 sai ta teise koha Eesti meistrivõistlustel maanteesõidus.
Ants Väravas

**Ants Väravas** (10. juuni 1937 Tallinnas – 20. august 2018) oli eesti jalgrattur, jalgrattaspordikohtunik, -treener ja sporditegelane. 

1956–1965 tuli ta maantee-, tänava- ja trekisõidus 26 korda Eesti meistriks.

## Viited

## Välislingid
*
Armands Šķēle

**Armands Šķēle** (sündinud 4. septembril 1983) on läti korvpallur. 

Aastatel 2011–2013 ja 2014–2015 mängis ta klubis BC Kalev/Cramo.

2010.–2011. aasta hooajal tuli A. Šķēle Tallinna "Kalevi" koosseisus Eesti meistriks ning ta valiti finaalseeria kõige väärtuslikumaks mängijaks. Eesti meistriks tuli ta ka kahel järgmisel hooajal. 

2025. aasta septembris ilmus A. Šķēle autobiograafiline raamat eesti keeles.https://tnp.ee/toode/elu-ja-korvpalli-vahel/
Armand Ossey

**Armand Ossey** (sündinud 19. oktoobril 1978 Gabonis) on endine Gaboni jalgpallur.

Aastal 2002 mängis ta FC Kuressaares.
Lõuna-silenastik

**Lõuna-silenastik** (*Coronella girondica*) on silenastiku perekonna maoliik. 

## Klassifikatsioon

Tänapäeval liigitatakse see madu soomuseliste seltsi *[[Colubridae]]* sugukonna silenastiku perekonna maoliigina ja tema teaduslik ladinakeelne nimetus on 
*Coronella girondica*. 

Veebipõhises roomajate taksonoomilises andmebaasis on lõuna-silenastikul 2 alamliiki: 
* *[[Coronella girondica girondica]]* (DAUDIN 1803)
* *[[Coronella girondica amaliae]]* (BOETTGER 1881) .

## Soomused

Lõuna-silenastiku pead katavad läikivad soomused. 

Soomused:  

* nokisekilbis
* silmakilbis – 1 (vahel 2)
* silmatagune kilbis – 2 (vahel 1–3)
* silmaalune kilbis – puudub
* ülamokakilbis – 8 (vahel 7–9)
* keskkehal 21 (harvemini 19)
* kõhukilbis 170–200
* paariline sabaalune kilbis 52–64 (♀), 61–69 (♂)
* anaalkilbis paariline. 

## Kirjeldus

Arvatakse, et lõuna-silenastikud on aktiivsed videvikus või öösel, kuid neid võib soodsa välistemperatuuri korral näha ka päeval, kui nad peavad jahti väiksematele saakloomadele, kelle nad kägistavad.  
 
Lõuna-silenastikute sülg ei toimi nende järele küünitavatele inimestele toksiinina ja hammustavad nad harva, aga nad võivad väljutada kloaaginäärme nõret ja selle lõhn ei pruugi meeldiv olla. 

Graviidsed emased lõuna-silenastikud munevad juunis 6–16 muna (14 × 19 bis 14 × 25 mm). 11–18 cm pikkused maopojad kooruvad augustis või septembris. Suguküpseid (4 a) lõuna-silenastikuid võib tabada paaritumistung. Isased harrastavad sel ajal hoogsaid võitlusi, mille käigus nad oma kehadega teineteise ümber põimuvad. See, kes vastu peab, hakkab vastuvõtlikku emast otsima, et tollega paarituda. Paaritumine võib kesta rohkem kui tunni ja paar võib seda soovi korral mitmeid kordi korrata. 

## Levila

Lõuna-silenastikuid võib kohata Alžeerias, Hispaanias, Prantsusmaal, Itaalias, Marokos, Portugalis ja Tuneesias.

## Viited

## Kirjandus
* Santos X, Rato C, Carranza S, Carretero MA, de la Vega JP, Pleguezuelos JM., Morphology matches mtDNA lineages in the southern smooth snake (Coronella girondica) from Iberia., Zoology (Jena). 2012 detsember ;115(6):398-404. doi: 10.1016/j.zool.2012.05.004.

*Selles artiklis on kasutatud prantsuskeelset artiklit [[:fr:Coronella girondica]] ja saksakeelset artiklit [[:de:Girondische Glattnatter]] seisuga 4.04.2015.*
Răut

**Răut** on jõgi Moldovas, Dnestri parempoolne lisajõgi.

Jõe pikkus on 286 km ja valgla 7760 km².

Suuremad jõe ääres asuvad linnad on Bălți, Orhei, Mărculești ja Florești.
Bambale Osby

**Bambale Osby** (sündinud 21. mail 1986 Richmondis Virginias) on USA korvpallur. 

Aastatel 2010–2011 mängis ta klubis TTÜ/Kalev.
Chukwudiebere Maduabum

**Chukwudiebere Maduabum** (sündinud 19. märtsil 1991 Lagoses) on Nigeeria korvpallur. 

Aastal 2013 mängis ta klubis Tallinna Kalev. Aastast 2015 mängib ta uuesti klubis Tallinna Kalev.
Reut

**Reut** on mitme koha nimi.

* Reut (Saksamaa), vald Saksamaal Baieri liidumaal
* Reut (Seimi lisajõgi), jõgi Venemaal Kurski oblastis
* Răut (vene *Reut*), jõgi Moldovas
Leon Johanson

**Leon Johanson** (20. oktoober (vkj) / 1. november 1897 Rakvere – 2. märts 1984 Tallinn) oli eesti arhitekt.

1903. aastal asus perekond elama Peterburi, kus Leon õppis Larini gümnaasiumis (1908–1917) ja Tsiviilinseneride Instituudis (1917–1920). 1920–1921 jätkas ta õpinguid Tallinna Tehnikumis ning seejärel (1921–1924) Karlsruhe Tehnikaülikoolis, mille lõpetamisel sai arhitektikutse.

Johanson töötas Eesti Raudtee Valitsuses ja Tallinna linnavalitsuse ehitusosakonnas planeerimisarhitektina, 1945. aastast Arhitektuuri Valitsuses.

## Töid
Leon Johansoni projektide järgi ehitati raudteejaamahooneid, sealhulgas ka peahooneid ja elamuid. Johansoni tööd esindavad 20. sajandi esimese poole traditsionalismi.

*1926–1928 hooneid Lelle–Pärnu ja Viluvere-Vändra raudteel;
**esimese tüüpprojekti järgi ehitati suured puidust peahooned järgmistesse jaamadesse: Eidapere, Sindi, Tori, Viluvere ja Vändra, neist Tori ja Viluvere jaama peahoone on tänapäevaks hävinenud;
**teise tüüpprojekti järgi ehitati peahooneid järgmistesse pooljaamadesse: Luuri, Koogiste, Kõnnu, Tammiste ja Tootsi.
*1928–1931 Rapla–Virtsu raudteel;
*1929–1931 Tartu–Petseri raudteel;
*Ilmselt on tema projekteeritud ka siiani säilinud Turba raudteejaama peahoone;
*Korterelamu Nõmme-Kase 6; veel elamuid ja eramuid Nõmmel. 

## Viited

## Kirjandus
*Leo Gens, Mart Kalm. Johanson, Leon, arhitekt. // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 133

## Välislingid
*Haud Tallinna Rahumäe kalmistul
Dmitri Suur

**Dmitri Suur** (enne abiellumist **Dmitri Rodin**; sündinud 25. veebruaril 1975) on Eesti jäähokimängija.

Tema viimaseks koduklubiks oli Hull Stingrays, kus ta mängis hooaegadel 2011/12 ja 2012/13, kuigi hooajal 2012/13 jõudis ta teha ka mõned mängud klubides Telford Tigers ja Sheffield Steeldogs.

Ta sai Eesti kodakondsuse 2005. aastal.

## Viited
Grete Udras

**Grete Udras** (sündinud 11. märtsil 1988) on eesti kõrgushüppaja. 

2014. aasta Euroopa meistrivõistlustel sai ta 14. koha tulemusega 1.85.
Nikortsminda katedraal

**Nikortsminda katedraal** (gruusia ნიკორწმინდის ტაძარი) on Gruusia Apostliku Õigeusu kiriku katedraal samanimelises külas (Nikortsminda) Ratša-Letšhumi ja Khvemo Svanethi piirkonnas Ambrolauri rajoonis. Läänesissepääsu kohal asuva raidkirja järgi ehitati katedraal esimese ühendatud Gruusia kuninga Bagrat III ajal aastatel 1010–1014. 

Kirikus on 17. sajandist pärinevad freskod. Katedraali fassaad on rikkalikult kaunistatud gruusia ornamentidega.

Katedraal on oma põhiplaanilt ristkuppelkirik. Kuppel toetub tamburile, millel on 12 akent arkaadivööndi ja dekoratiivse arhitraaviga.

## Kultuuris
Gruusia helilooja David Toradze II sümfoonia kannab pealkirja "Nikortsminda kiituseks" ja on pühendatud Neeme Järvile.

## Galerii

Pilt:Nikortsminda (23).jpg|
Pilt:Nikortsminda (30).jpg|
Pilt:Nikortsminda (31).jpg|
Pilt:Nikortsminda (32).jpg|
Pilt:Nikortsminda (33).jpg|
Pilt:Nikortsminda (34).jpg|
Pilt:Nikortsminda (35).jpg|
Pilt:Nikortsminda (36).jpg|
Pilt:Nikortsminda (37).jpg|
Pilt:Nikortsminda (38).jpg|
Pilt:Nikortsminda (39).jpg|
Pilt:Nikortsminda (40).jpg|
Pilt:Nikortsminda (41).jpg|
Pilt::Nikortsminda (42).jpg|
Pilt:Saint Giorgi and the dragon, Nikortsminda mural.jpg|
Pilt:Nikortsminda (14).jpg|
Pilt:ნიკორწმინდა Nikortsminda 01.jpg|
Pilt:Nikortsminda (11).jpg|
Pilt:Nikortsminda (12).jpg|
Pilt:Nikortsminda (13).jpg|
Pilt:Nikortsminda (15).jpg|
Pilt:Nikortsminda (17).jpg|
Pilt:Nikortsminda (18).jpg|
Pilt:Nikortsminda (19).jpg|
Pilt:Nikortsminda (2).jpg|
Pilt:Nikortsminda (26).jpg|
Pilt:Nikortsminda (21).jpg|
Pilt:Nikortsminda (22).jpg|
Pilt:Nikortsminda (25).jpg|
Pilt:Nikortsminda (3).jpg|


## Viited

## Välislingid

* Info katedraali kohta (gruusia keeles)
Jüri Seim

**Jüri Seim** (ka **Georg Seim**; 24. aprill 1924 Tallinn – 8. juuni 2004 Stockholm) oli eesti keemik ja mikrobioloog, soomepoiss, sotsiaaltöötaja ja eesti aktivist Rootsis.

Ta on õppinud Tallinna 22. Algkoolis ja lõpetas aastal 1941 Gustav Adolfi Gümnaasiumi. Aastatel 1942–1944 õppis ta Tartu Ülikoolis bioloogiat. Aastal 1943 mobiliseeriti ta Saksa sõjaväkke, kust ta põgenes Soome, temast sai soomepoiss, ta sai Soomes ohvitseri väljaõppe ja oli JR200-s. Augustis 1944 naasis ta Eestisse, et võidelda Punaarmeega.

Sügisel 1944 põgenes ta Eestist Rootsi. Aastatel 1945–1949 õppis ta Stockholmi Ülikoolis ning lõpetas selle botaanika, geneetika ja keemia erialal ning sai seejärel täiendava väljaõppe keemias ja biokeemias. Ta liitus Eesti Üliõpilaste Seltsiga. Aastatel 1949–1951 töötas ta LKB uurimislaboris assistendina, aastatel 1951–1955 Stockholmi Tehnikaülikoolis teadurina; lisaks aastatel 1950–1953 Stockholmi Eesti Koolis õpetajana. Aastatel 1955–1957 töötas ta Riikliku Põllunduskeemia Kontrollasutuses assistendina, aastatel 1957–1958 Riiklikus Rahvatervishoiu Instituudis teadurina. Aastatel 1958–1965 töötas ta Stockholmi Tehnikaülikoolis teaduri ja õppejõuna.

Alates 1979. aastast töötas Jüri Seim Stockholmi Sotsiaalteenistuse Vällingby linnaosa sotsiaalosakonnas perenõustajana ning edendas kontakte Eesti sotsiaal- ja haridustöötajatega.

Aastail 1951–1957 kuulus Jüri Seim Vaba Eesti toimetusse ning avaldas selles artikleid ühiskondlikel teemadel. Aastail 1976–1991 osales ta pidevalt METROO (Metsaülikool Rootsis) tegevuses ja valiti korduvalt juhatuse liikmeks. Ta toimetas ka METROO koguteoseid.

Jüri Seim suri 8. juunil 2004 Vällingbys (Stockholmi linnaosa) ja ta maeti 17. juunil 2004 Stockholmi Metsakalmistule.

## Isiklikku
Jüri Seimi isa Ernst Seim oli Eestis ja hiljem Rootsis ärimees, ema Olga oli kodune. Tal oli õde Ingrid Seim, kes oli abielus Valdek Jürisooga. Esimesest abielust Mall Seimiga on tal pojad Jüri-Karl ja Jaan. Hiljem abiellus ta Milvi Seimiga (sündinud Säinas, 1933–2016). Tõstja Georg Seim oli Jüri Seimi lellepoeg.

## Viited

## Välislingid
* TÜ matrikkel / '' Album Academicum Universitatis Tartuensis 1918–1944''
* http://web.archive.org/web/20250123121158/http://isik.tlulib.ee/index.php?id=1960 TLÜAR väliseesti isikud (arhiivikoopia)
Agnessa Peterson

**Agnessa Peterson** (vene keeles *Агнесса Оскаровна Петерсон*; 9. september 1936 – 10. september 2025) oli eesti päritolu Vene näitleja.

Ta lõpetas 1960. aastal Štšukini-nimelise Kõrgema Teatrikooli Moskvas. Samast aastast töötas ta Moskva Vahtangovi-nimelises Riiklikus Akadeemilises Draamateatris näitlejana.

## Filmograafia
* 1959 – "Veealused karid", Tallinnfilm 
* 1965 – "Supernoova", Tallinnfilm

## Tunnustus
* 1991 – Vene NFSV teeneline kunstnik

## Välislingid
* 
* Vahtangovi teater: Agnessa Peterson (vene keeles)
* KÖP. PERSONA. Agnessa Peterson., Eesti Raadio, 2004
Kalle Loona

**Kalle Loona** (2. august 1947 Tartu – 29. juuni 2021 Tartu) oli eesti viiuldaja ja muusikapedagoog.

## Hariduskäik
Ta lõpetas 1961. aastal Tartu I Lastemuusikakooli, 1965. aastal Tartu Muusikakooli (mõlemas õpetaja Eduard Poolakene) ja 1970. aastal Tallinna Riikliku Konservatooriumi (Harald Aasa klassis). Täiendas end TPedI Täienduskoolituskeskuses üldpedagoogikas.

## Tegevus
1967. aastast oli ta viiuldaja Eesti Raadio estraadiorkestris. Aastatel 1973–1978 ja 1984–2000 oli ta viiuldaja Vanemuise orkestris ja Vanemuise kammerorkestris. 

Ta on olnud viiuliõpetaja mitmes koolis, näiteks 1986–1990 Tartu I Muusikakoolis. 

Pälvinud au- ja tänukirju Vanemuise teatrilt, ajalehelt Edasi, Tartu Linnavalitsuselt jne.

Aastatel 1988–2000 oli ta Eesti Teatriliidu liige.

## Isiklikku
Tema abikaasa on pedagoog Anu Loona. 

## Salvestisi
* Johannes Bleive "Romanss" (koos Rein Bleivega)
* D. Šostakovitši VII kvartett (TRK kvartetis)

## Viited

## Välislingid
* Kalle Loona http://alatskivikunstidekool.ee/index.php/koolipere/opetajad/12-kalle-loona
* Elulugu ansambli Servimus Domimum kodulehel
Jaanus Nõmmsalu

**Jaanus Nõmmsalu** (sündinud 19. jaanuaril 1981 Pärnus) on eesti võrkpallur.

Ta kuulus aastatel 1999–2013 Eesti võrkpallikoondisse.

2016. aasta kevadel lõpetas ta sportlaskarjääri.

## Viited

## Välislingid
*ESBL Biograafia